**7.b un 7.c klases projektu nedēļas atskaite**

Klase tēma – “Ziemas prieki”

Klases šādu projekta nedēļas tēmu izvēlējās, lai izbaudītu visa veida ziemas izklaides, interesasnti pavadītu laiku un iegūtu zināšanas un priekšstatus par vēl neiepazītām atpūtas iespējām tuvākā un tālākā apkārtnē.

Katra šīs nedēļas diena bija citāda, aizrautīgu piedzīvojumu un kopā būšanas piepildīta.

**Otrdien** sākās mūsu ziemas prieki visas nedēļas garumā kopā ar 7.b klases audzinātāju Nataļju Ašminu un 7.c klases audzinātāju Irēnu Vāci.

Cik no mums ikdienā brauc ar sabiedrisko transportu? Maz. Bet šīs dienas mērķi – Brocēnu ledus halli, varējām sasniegt tikai tā, iekāpjot piepilsētas autobusā, nopērkot biļeti, un jau pēc neilga brauciena – Brocēni klāt!

Kārtīgi izslidojāmies, panašķējāmies kafejnīcā, un tad ar autobusu atpakaļ uz Saldu.

Dienas ieguvums- prieks un sārtums vaigos un satuvināšanās.

**Trešdiena.** Mūsu lielais piedzīvojums **–** klašu ekskursija pašā ziemas vidū uz Jelgavu. Varējām novērtēt Jelgavas Leduss halles ledu un slidas, gida pavadībā izstaigāt Jelgavu un uzzināt daudz jauna par pilsētas pagātni un šodienu. Un kur tad vēl slavenās Jelgavas pils apskate!

Tā kā mums visiem garšo saldumi, tad nevarējām neapmeklēt Karameļu darbnīcu. Redzējām un dzirdējām, kā gatavo bērnu našķi – karameles. Un, protams, pats jaukākais brīidis – karameļu nogaršošana.

Lai mājās atgrieztos enerģijas pilni, sekoja gājiens uz boulingu, un tad brauciens mājup.

Dienas ieguvums – kā izrādās, ceļojuma prieku, var noķert ne tikai vasarā.

**Ceturtdiena –** sportisko prieku diena. Abas 7. klases esam Saldus ielās, lai pa Saldus kartē iezīmētā Latvijas kontūrām, sadaloties trijās grupās, izietu, izskrietu un ar divriteņiem izbrauktu mazu daļiņu Latvijas. Viegli nebija, interesanti gan bija. Izdevās! Urā!

Dienas ieguvums – atziņa, ka mums patīk kustību prieks ziemā.

**Piektdiena –** pēdējāprojektu nedēļas diena puišiem ar pikniku mežā, bet meitenēm – radošās darbnīcas skolas krievu valodas kabinetā, kur skanēja mūzika, dega sveces, smaržoja tēja. Tāds mierīgs, kluss prieks ... Izrādās, ka arī tā var...

Nedēļas ieguvumi – priecīgi esam pavadījuši vienu ziemas nedēļu, bet katra diena citāda- aizraujoša, interesanta. Varbūt varam arī ko nebūt kopā izdomāt citai reizei?

